Os letgalians son o pueblo balto autoctono d'esta rechión, que por o Tractau d'Altmark de 1621 quedó baixo control polaco-lituán, lo que fació que a población nativa fuese prenendo una identidat cultural diferent d'os atros letons por o predominio d'o catolicismo y por a influencia eslava d'o suyo dialecto. A rechión tien una important población rusa, concentrada mas que mas en a localidat de Daugavpils, a ciudat mas gran d'a rechión. Rēzekne ye considerada a sobén como a capital de Letgalia. Krāslava y Ludza son atras ciudatz importants d'a rechión, que tien tamién una minoria belarrusa. Bi ha tamién una important minoria de polacos.